Pri výbere a nákupe zelenej kávy sa neorientujeme čisto podľa Fair Trade protokolu. Model Fairtrade bol vytvorený preto, aby producentom kávy zaručil minimálnu cenu za nimi vypestovanú surovinu a vymanil ich tak z chudoby. Farmár, ktorý pestuje skutočne výnimočnú kávu (v menšom množstve), môže získať za túto kávu oveľa väčší výnos, keď ju predá priamo dovozcovi či pražiarovi. Okrem toho bývajú Fair Trade kávy často zmesmi z rôznych fariem, čím sa pôvod finálnej suroviny stáva oveľa ťažšie vysledovateľným. Aj preto sa snažíme nakupovať a pražiť primárne single origin kávy – teda kávy z jedného regiónu a od jedného, konkrétneho farmára.